ΣΩΜΑ ΟΡΚΩΤΩΝ

Α.Π. 610                                                                     Αθήνα  28  Φεβρουαρίου  2012
Προς    
τις Εταιρείες Ορκωτών Ελεγκτών
[με την παράκληση να ενημερώσετε

σχετικά τους Ορκωτούς Ελεγκτές Λογιστές σας]

Θέμα: Παράγραφος άλλου θέματος στην έκθεση ελέγχου.

Κύριοι,

Σύμφωνα με το Διεθνές Πρότυπο Ελέγχου 706 «Παράγραφοι έμφασης θέματος και παράγραφοι άλλου θέματος στην έκθεση του ανεξάρτητου ελεγκτή» παραγρ. 8, εάν ο ελεγκτής κρίνει απαραίτητο να περιλάβει στην έκθεσή του γνωστοποίηση θέματος που δεν απαιτείται να παρουσιάζεται ή γνωστοποιείται από τη διοίκηση στις οικονομικές καταστάσεις, τότε οφείλει να παραθέσει το θέμα αυτό σε μια ξεχωριστή παράγραφο με επικεφαλίδα «Άλλο Θέμα». Η παράγραφος αυτή παρατίθεται, εκτός εξαιρετικών περιπτώσεων θεμάτων, μετά τη γνώμη και την τυχόν παράγραφο «έμφασης θέματος» της Έκθεσης επί των Οικονομικών Καταστάσεων. Τα θέματα που πρέπει να περιλαμβάνονται στη προαναφερόμενη παράγραφο αναφέρονται αναλυτικά στο Πρότυπο 706. Ενδεικτικά αναφέρουμε ορισμένα από αυτά τα θέματα:
α) οι οικονομικές καταστάσεις της προηγούμενης χρήσεως ελέγχθηκαν από άλλη ελεγκτική εταιρεία ή δεν είναι ελεγμένες από ελεγκτή

β) η ελεγχόμενη εταιρεία καταρτίζει οικονομικές καταστάσεις με ΔΠΧΑ και με ΕΛΠ και ο ελεγκτής, κατόπιν σχετικού αιτήματος, χορηγεί έκθεση ελέγχου και επί των δύο σειρών οικονομικών καταστάσεων.

Παρακαλούμε να τηρήσετε τα ανωτέρω κατά την χορήγηση των εκθέσεων ελέγχου.

Σύντομα θα παραλάβετε από το Εποπτικό Συμβούλιο του Σ.Ο.Ε.Λ. την νέα κωδικοποίηση όλων των υποδειγμάτων εκθέσεων ελέγχου.

Ο ΠΡΟΕΔΡΟΣ

ΤΟΥ ΕΠΙΣΤΗΜΟΝΙΚΟΥ ΣΥΜΒΟΥΛΙΟΥ

ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ  ΛΟΓΙΣΤΩΝ

ΒΑΣΙΛΕΙΟΣ Ι. ΛΟΥΜΙΩΤΗΣ
Ορκωτός Ελεγκτής Λογιστής
Κοινοποίηση:

· Επιστημονικό Συμβούλιο Σ.Ο.Ε.Λ.

Εσωτερική Διανομή:

· Υπηρεσία Μητρώου Σ.Ο.Ε.Λ.

